पाएं अपने शहर की ताज़ा ख़बरें और फ्री ई-पेपरडाउनलोड करें
थाना मल्लांवाला के नजदीक बस्ती निवासी एक व्यक्ति ने कई लोगों से धोखाधड़ी की थी। जब गांव के सरपंच ने उसे पैसे लौटाने को कहा तो उसने रंजिशन तीन और लोगों को साथ लेकर सरपंच से मारपीट कर उसको घायल कर दिया। जीरा के सरकारी अस्पताल में भर्ती बस्ती खुशहाल सिंह वाला के सरपंच बलवंत सिंह पुत्र लक्ष्मण सिंह ने बताया कि नाजर सिंह पुत्र लक्ष्मण सिंह ने बहुत लोगों के साथ धोखाधड़ी की थी।
पीड़ित लोगो ने पैसे वापस करवाने के लिए सरपंच से पहुंच की तो सरपंच ने नाजर सिंह को पंचायत में बुलाकर लोगों के पैसे वापस करने को कहा। इसी रंजिश में नाजर सिंह ने अपनी पत्नी परमजीत कौर, जैली निवासी गांव बूडे वाला, दलजीत सिंह पुत्र गुरदीप सिंह निवासी गांव माछीवाड़ा को साथ लेकर सरपंच के घर जाकर उसे पीटा और धमकियां दी। सब इंस्पेक्टर दीपिका रानी ने बताया कि पुलिस ने शिकायतकर्ता के बयानों के आधार पर चारों आरोपियों के खिलाफ 452, 324, 323, 506, 34 आईपीसी के तहत थाना मल्लांवाला में मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn